Scandal la o școală după banchetul de clasa a VIII-a: Două eleve au ajuns la spital după ce ar fi consumat alcool și alte substanțe
Scandal uriaș la o școală din Ilfov după banchetul de clasa a VIII-a. Petrecerea s-ar fi încheiat la spital pentru câțiva elevi, după ce ar fi consumat prea mult alcool, spune Inspectoratul Școlar. Mai mult, părinții susțin că o parte dintre adolescenți ar fi combinat alcoolul și cu substanțele interzise. Inspectoratul Județean de Poliție Ilfov anunță că face verificări pentru consum de alcool și alte substanțe.